**4 А клас** **Домашна работа – 15 учебна седм.**

***Литература***

* Моля, прочетете приказката **„Чешма“** от *Стоян Русев (Дядо Благо)* на **стр. 44** от ***Читанката***. Желателно е новият урок да се прочете достатъчно пъти, докато стане гладко.
* **Правилно ли е да разделяме хората и да избираме на кого да помагаме, както постъпила чешмата? Защо?**
* Моля, запишете отговора в тетрадката с широки редове, като използвате пълни изречения.

***Български език***

* За отсъстващите и за тези, които желаят да си припомнят какво научихме в урока, моля, погледнете плана в тетрадките и/или изгледайте клипчетата:

<https://www.youtube.com/watch?v=hPB0lhnv9wk>

<https://www.youtube.com/watch?v=YKXu-myHwUo>

* Моля, направете **упражнения 3, 5 и 7** на **стр. 30-31**, както и **упражнения 2, 4 и 7** на **стр. 32-33** от ***Тетрадка № 1***.
* **По желание** направете **6-то упражнение** и в двата урока (диктовката е на **стр. 73**).

***Човекът и обществото***

* ***Творческа задача: Ръчно изработено табло на тема „Защита на природата в моя роден край“***

Тази седмица задачата е по-различна и по-творческа. Ще ви трябва бял картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за природните забележителности и паркове в родния ви край (ако сте родени в Лондон, то тогава изберете родния край на някой от родителите ви или друго селище в близост) и запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете ваши снимки от природата на този роден край, или принтирайте от интернет, или дори може да нарисувате природни картини, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

**Срокът за изпълнение на задачата е до края на месец януари.**

Донесете ги в клас, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Изброй най-близките защитени природни обекти до твоето селище.**
2. **Избери един от тези обекти, запиши наименованието му и къде се намира.**
3. **Разкажи, ако има легенди и предания, свързани с него.**
4. **Кога е обявен за защитен обект?**
5. **Какви растения и животни се охраняват?**
6. **Какви са правилата, които посетителите трябва да спазват?**